Berlinarmúrrinn

 Berlinarmúrrinn (Berliner Mauer) var 167,8 km langur múrr sem skildi að Vestur-Berlin og Austur-Þýzkaland. Hann var reistur árið 1961 og féll 9. nóvember 1989.

 Berlinarmúrrinn var áberandi tákn um skiptingu Þýzkalands og kalda stríðið.

Berlinarmúrrinn verður til

 Í lok heimsstyrjaldarinnar síðari var Berlin, höfuðborg hins sigraða Þýzkalands, skipt á milli sigurvegaranna; Austur-Berlin varð yfirráðasvæði Sovétmanna en vesturhlutinn var undir yfirráðum Breta, Frakka og Bandaríkjamanna. Þessir fyrrum bandamenn í stríðinu, og þá sérstaklega Bandríkjamenn og Sovétmenn, helstu stórveldi heims, tókust nú á um áhrif og völd, bæði í Evrópu og annars staðar í heiminum og er talað um kalt stríð næstu áratugina á eftir. Berlinarmúrrinn varð eitt helsta tákn kalda stríðsins og að sama skapi hefur fall hans verið talið marka endalok þess. Meginástæðan fyrir byggingu Berlinarmúrrsins var stöðugur straumur fólks frá Austur-Þýzkalandi til Vestur-Þýzkalands.

 Þegar hafist var handa við að reisa múrrinn 13. ágúst 1961 höfðu 2,5 milljónir manna yfirgefið Austur-Þýzkaland frá því það var stofnað árið 1949. Fólksflóttinn náði hámarki 1961, fyrstu tvær vikurnar í ágúst það ár fóru 159.730 manns til Vestur-Berlinar.

 Þrálátur orðrómur var um að kommúnistastjórnin hygðist loka landamærunum milli Austur- og Vestur-Berlinar. Fimmtánda júní 1961 var Walter Ulbricht, formaður austurþýska kommúnistaflokksins, spurður á fréttamannafundi hvort rétt væri að loka ætti Brandenborgarhliðinu. Ulbricht svaraði: „Keiner hat die Absicht eine Mauer zu errichten“ („Enginn hefur í hyggju að reisa múrr“).

 Nýlega fundust skjöl í Moskvu þar sem er meðal annars afrit af símtali Ulbrichts og Krútsjovs, aðalritara sovéska kommúnistaflokksins, fyrsta ágúst 1961. Þar kemur ekki bara fram að til stendur að byggja múrr, heldur ræða þeir nákvæmar útfærslur á framkvæmdinni.

 Austur-þýska kommúnistastjórnin kallaði múrrinn „Antifaschistischer Schutzwall“, sem þýðir: „Varnarveggur gegn fasisma.“ Stjórnin hélt því fram að Austur-Þjóðverjum stafaði hætta af fasískum öflum í vestrinu sem vildu grafa undan Austur-Þýzkalandi.

 Bygging múrrsins olli hvorki mótmælum né uppþotum í Austur-Þýzkalandi. Langflestir Austur-Þjóðverjar litu á sig sem sósíalista og töldu að múrrinn væri ill nauðsyn. Í Vestur-Þýzkalandi, og sérstaklega í Vestur-Berlin, var múrrnum mótmælt harðlega, en allt kom fyrir ekki.

 Múrrinn varð alltaf umfangsmeiri og þróaðri. Til að byrja með var strengdur gaddavír eftir götunum og milli húsanna. En strax þann 15. ágúst var byrjað að rífa upp malbik og hlaða múrrvegg. Árið 1962 var bakveggur (þ. Hinterlandmauer) byggður til að gera flótta erfiðari. Svæðið milli framveggs og bakveggs var fljótlega kallað dauðasvæði. Það var flóðlýst, lagt jarðsprengjum og sjálfvirkum skotbúnaði og varðturnar voru með reglulegu millibili. Árið 1975 var byggður nýr veggur úr steypueiningum. Að lokum var mannvirkið svo „fullkomið“ að það var nær ógerlegt að sleppa yfir það lifandi.

Fáeinar staðreyndir um metra og mannfjölda

Múrrinn stóð frá 13. ágúst 1961 til 9. nóvember 1989.
Múrrinn milli Austur- og Vestur-Berlinar var 43 km langur.
Múrrinn í kringum Vestur-Berlin sem skildi borgarhlutann frá Austur-Þýzkalandi var 155 km.
Landamærin milli Austur- og Vestur-Þýzkalands voru í heild tæpir 1400 km.
Talið er að 136 manns hafi verið drepnir eða látið lífið við flóttatilraunir. Um það bil 200 særðust.
Hundruð ef ekki þúsundir voru dæmd í fangelsi fyrir ætlaðan flótta.
Um 380 þúsund manns yfirgáfu Austur-Þýzkaland á löglegan hátt frá 1961 til 1988.

 Tæplega 344 þúsund yfirgáfu landið löglega árið 1989. Þann 9. nóvember 1989, eftir nokkurra vikna kröftug mótmæli gegn ráðandi öflum, var Austur-Þjóðverjum veitt leyfi til þess að fara í heimsókn yfir landamærin til Vestur-Þýzkalands. Landamærastöðvar í Berlin opnuðust og íbúar gátu óhindrað farið á milli borgarhlutanna. Múrrinn var fallinn.

Heimildir

Berlinarmúrrinn. (2020, 27. maí). Wikipedia, Frjálsa alfræðiritið. Sótt 30. maí 2020 af //is.wikipedia.org/w/index.php?title=Berl%C3%ADnarm%C3%BArinn&oldid=1675024

Hjálmar Sveinsson. (2009, 2. desember). Af hverju var Berlinarmúrrinn reistur? Vísindavefurinn. Sótt 30. maí 2020 af http://visindavefur.is/svar.php?id=53998